IRPC บวก 3% ลุ้นไตรมาส 3 พลิกกำไร โบรกฯ ชูเป้า 2.50 บ.
IRPC บวก 3% ลุ้นไตรมาส 3 พลิกกำไร โบรกฯ ชูเป้า 2.50 บ. ล่าสุดอยู่ที่ 2.08 บาท บวก 0.06 บาท หรือ 2.97% มูลค่าซื้อขาย 127.96 ล้านบาท
IRPC บวก 3% ลุ้นไตรมาส 3 พลิกกำไร โบรกฯ ชูเป้า 2.50 บ. ล่าสุดอยู่ที่ 2.08 บาท บวก 0.06 บาท หรือ 2.97% มูลค่าซื้อขาย 127.96 ล้านบาท
29 ต.ค. 2563

ผู้สื่อข่าวรายงานว่า ราคาหุ้น บริษัท ไออาร์พีซี จำกัด (มหาชน) หรือ IRPC ล่าสุด ณ เวลา 15.07 น. อยู่ที่ 2.08 บาท บวก 0.06 บาท หรือ 2.97% สูงสุดที่ 2.10 บาท ต่ำสุดที่ 2.02 บาท ด้วยมูลค่าซื้อขาย 127.96 ล้านบาท

โดย บล.แลนด์ แอนด์ เฮ้าส์ ระบุในบทวิเคราะห์ แนะนำ “ซื้อ” หุ้น IRPC ราคาเป้าหมาย 2.52 บาทต่อหุ้น คาดกำไรไตรมาส 3/63 ราว 1.5 พันล้านบาท ด้วยแรงหนุนจากกำไรจากสต๊อกน้ำมัน และส่วนต่างผลิตภัณฑ์ปิโตรเคมีดีขึ้น ซึ่งถือเป็นการทำกำไรครั้งแรกในรอบ 5 ไตรมาสส่วนแนวโน้มกำไรปกติไตรมาส 4/63 (ไม่รวมสต๊อกน้ำมัน) น่าจะดีขึ้นต่อเนื่องจากค่าการกลั่นดีขึ้นเมื่อเทียบจากไตรมาสก่อน และส่วนต่างผลิตภัณฑ์ปิโตรเคมีสูงขึ้น QTD
ด้าน ดีบีเอส วิคเคอร์ส (ประเทศไทย) ระบุในบทวิเคราะห์ แนะนำ “ถือ” IRPC ราคาเป้าหมาย 2.30 บาท/หุ้น คาดการณ์ว่าไตรมาส 3/63 จะพลิกเป็นกำไรสุทธิเท่ากับ 1.08 พันล้านบาท (จากขาดทุนสุทธิ 1.3 พันล้านบาทในไตรมาส 3/62 และขาดทุนสุทธิ 411 ล้านบาทในไตรมาส 2/63) หนุนโดยธุรกิจปิโตรเคมีที่ฟื้นตัว และกำไรในสินค้าคงคลัง 2.5 พันล้านบาท ซึ่งบางส่วนถูกชดเชยด้วยค่าการกลั่นที่อ่อนแอและต่ำกว่าระดับคุ้มทุน และคาดว่าจะมีขาดทุน FX ราว 163 ล้านบาท
รวมทั้งการฟื้นตัวของปิโตรเคมีต่อเนื่องถึงไตรมาส 4/63 เนื่องจากอุปสงค์สินค้าที่เกี่ยวกับความสะอาดและสุขอนามัยยังคงแข็งแกร่ง และมีการสะสมสต็อกของผู้ประกอบการในอาเซียนหลังลดลงสู่ระดับต่ำกว่าค่าเฉลี่ย 5 ปี